钦定古今图书集成/明伦汇编/氏族典/第255卷 > 王霸
## 钦定古今图书集成/明伦汇编/氏族典/第255卷 > 王霸

按《后汉书王霸传》，“霸字元伯，颍川颍阳人也。父为郡

王邑于昆阳。及王郎起，光武在蓟，即移檄购光武。光
武令霸至市中募兵，将以击郎。市人皆大笑，举手邪
揄之，霸惭懅而还。光武即南驰，传闻王郎兵在后，从”
者皆恐。及至滹沱河，霸恐惊众，诡曰：“冰坚可度。”遂前。
光武谓官属曰：“霸权以济事，殆天瑞也。”以为军正，爵
关内侯。光武即位，拜为偏将军。建武二年，更封富波
侯。四年秋，帝幸谯，使霸与捕卤将军马武东讨周建
于垂惠。苏茂将五校兵四千馀人救建，夹击武，为茂
所败。武军奔过霸营，大呼求救，霸闭营坚壁，茂、建悉
出攻武，霸乃开营后，出精骑袭其背，茂、建惊乱败走，
复聚挑战。霸、坚不出。方飨士作倡乐，茂雨射营中，中
霸前酒樽，安坐不动。其夜，建兄子诵以城降。十三年，
更封向侯。是时，卢芳与匈奴、乌桓连兵寇盗尢数，诏
霸将㢮刑徒六千馀人，与杜茂治飞狐道，堆石布土，
筑起亭障，自代至平城三百馀里，凡与匈奴、乌桓大
小数十百战。永平二年，以病免，后数月卒。子符嗣，徙
封轪侯。符卒，子度嗣。度尚显宗女浚仪长公主，为黄
门郎。度卒，子敬嗣。